CELEX: 62014CA0140
Language: hr
Date: 2015-07-16 00:00:00
Title: Predmet C-140/14: Presuda Suda (treće vijeće) od 16. srpnja 2015. – Europska komisija protiv Republike Slovenije (Povreda obveze države članice — Direktive 2008/98/EZ i 1999/31/EZ — Sprečavanje i zbrinjavanje odlaganja građevnog i drugog otpada — Odlagališta otpada — Izostanak donošenja mjera za zbrinjavanje i skladištenje toga otpada — Uporaba pravnih sredstava)

21.9.2015   
            
            
               HR
            
            
               Službeni list Europske unije
            
            
               C 311/10
            
         Presuda Suda (treće vijeće) od 16. srpnja 2015. – Europska komisija protiv Republike Slovenije
   (Predmet C-140/14) (1)
   
   ((Povreda obveze države članice - Direktive 2008/98/EZ i 1999/31/EZ - Sprečavanje i zbrinjavanje odlaganja građevnog i drugog otpada - Odlagališta otpada - Izostanak donošenja mjera za zbrinjavanje i skladištenje toga otpada - Uporaba pravnih sredstava))
   (2015/C 311/10)
   Jezik postupka: slovenski
   
      Stranke
   
   
      Tužitelj: Europska komisija (zastupnici: E. Sanfrutos Cano i M. Žebre, agenti)
   
      Tuženik: Republika Slovenija (zastupnik: J. Morela, agent)
   
      Izreka
   
   
               1.
            
            
               Republika Slovenija,
               
                           —
                        
                        
                           time što je odobrila odlaganje građevnog otpada na zemljišnu česticu br. 115/1 u općini Teharje (Bukovžlak) a da pritom nije osigurala to da nijedan drugi otpad nije prethodno ili istovremeno bio prihvaćen na to odlagalište i s obzirom na to da nije poduzela nijednu mjeru kako bi uklonila od potonjeg otpad za koji nije izdana dozvola s toga odlagališta, navedeno odlagalište treba smatrati nezakonitim odlagalištem koje nije u skladu s uvjetima i zahtjevima predviđenima, s jedne strane, člankom 13. i člankom 36. stavkom 1. Direktive 2008/98/EZ Europskog parlamenta i Vijeća od 19. studenoga 2008. o otpadu i stavljanju izvan snage određenih direktiva i, s druge strane, člankom 5. stavkom 3. točkom (e) i člankom 6. zajedno s Odlukom Vijeća 2003/33/EZ od 19. prosinca 2002. kojom se utvrđuju kriteriji i postupci prihvata otpada na odlagališta, u skladu s člankom 16. i Prilogom II. Direktive 1999/31/EZ, člancima 7. do 9., 11. i 12. Direktive Vijeća 1999/31/EZ od 26. travnja 1999. o odlagalištima otpada kao i Prilozima I. do III. te direktive, i
                        
                     
                           —
                        
                        
                           time što nije poduzela, od travnja 2009., mjere koje su dovoljne kako bi se spriječilo, a potom i uklonilo odlaganje građevinskog otpada koje je obuhvaćeno rubrikom klasifikacije 17 05 06 (otpadni mulj koji nije predviđen brojem 17 05 05) i 17 05 05 (otpadni mulj koji sadrži opasne tvari) na gradilištu općinske infrastrukture za poslovnu zonu Gaberje-jug tako da se to odlagalište također može smatrati nezakonitim odlagalištem koje nije u skladu s navedenim odredbama Direktive 1999/31 i Direktive 2008/98 kao i člancima 12., 15. i 17. potonje direktive,
                           je povrijedila svoje obveze koje ima na temelju tih odredaba.
                        
                     
         
               2.
            
            
               Republika Slovenija snosit će troškove.
            
         
      (1)  SL C 184, 16. 6. 2014.